અમદાવાદ: થોડા સમય પહેલા સુધી ગરીબો પણ મ્યુનિસિપલ સ્કૂલમાં પોતાના બાળકોનું એડમિશન લેવા માટે તૈયાર નહોતા. તેઓ નજીકની ખાનગી શાળામાં બાળકોનું એડમિશન લેતા હતા. પરંતુ હવે સ્થિતિ બદલાઈ છે કારણકે મ્યુનિસિપલ શાળાઓમાં પણ હવે ઈંગ્લિશ મીડિયમ શરૂ કરવામાં આવ્યું છે. 24 ઈંગ્લિશ મીડિયમ સ્કૂલની 1200 સીટ પર એડમિશન લેવા 400% જેટલા વિદ્યાર્થીઓ વધ્યા છે. વિદ્યાર્થીઓની વધતી સંખ્યાને જોતાં અમદાવાદ મ્યુનિસિપલ કોર્પોરેશને આ વર્ષથી ઈંગ્લિશ મીડિયમની સ્કૂલની સંખ્યા વધારવાનું નક્કી કર્યું છે.